CELEX: 32011D0246
Language: sk
Date: 2011-04-18 00:00:00
Title: 2011/246/EÚ: Rozhodnutie Komisie z  18. apríla 2011 , ktorým sa mení a dopĺňa rozhodnutie 1999/93/ES o postupe preukazovania zhody stavebných výrobkov v súlade s článkom 20 ods. 2 smernice Rady 89/106/EHS so zreteľom na dvere, okná, okenice, žalúzie, brány a súvisiace technické vybavenie budov [oznámené pod číslom K(2011) 2587]  Text s významom pre EHP

19.4.2011   
            
            
               SK
            
            
               Úradný vestník Európskej únie
            
            
               L 103/114
            
         ROZHODNUTIE KOMISIE
   z 18. apríla 2011,
   ktorým sa mení a dopĺňa rozhodnutie 1999/93/ES o postupe preukazovania zhody stavebných výrobkov v súlade s článkom 20 ods. 2 smernice Rady 89/106/EHS so zreteľom na dvere, okná, okenice, žalúzie, brány a súvisiace technické vybavenie budov
   [oznámené pod číslom K(2011) 2587]
   (Text s významom pre EHP)
   (2011/246/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 89/106/EHS z 21. decembra 1988 o aproximácii zákonov, iných právnych predpisov a správnych opatrení členských štátov vzťahujúcich sa na stavebné výrobky (1), najmä na jej článok 13 ods. 4,
   po porade so Stálym výborom pre stavebníctvo,
   keďže:
   
               (1)
            
            
               Komisia prijala rozhodnutie 1999/93/ES z 25. januára 1999 o postupe preukazovania zhody stavebných výrobkov v súlade s článkom 20 ods. 2 smernice Rady 89/106/EHS so zreteľom na dvere, okná, okenice, žalúzie, brány a súvisiace technické vybavenie budov (2).
            
         
               (2)
            
            
               V článku 13 smernice 89/106/EHS sa ustanovuje, že zhoda sa stanovuje v súlade s prílohou III k uvedenej smernici.
            
         
               (3)
            
            
               Po preskúmaní zamýšľaných spôsobov použitia dverí a brán by sa príslušné postupy preukazovania zhody mali zmeniť a doplniť tak, aby zahŕňali ustanovenia týkajúce sa technického vybavenia budov pre okná a dvere, ktoré nie sú určené na použitie pri delení na požiarne/dymové úseky a na únikových cestách.
            
         
               (4)
            
            
               Rozhodnutie 1999/93/ES by sa preto malo zodpovedajúcim spôsobom zmeniť a doplniť,
            
         PRIJALA TOTO ROZHODNUTIE:
   Článok 1
   Príloha III k rozhodnutiu 1999/93/ES sa nahrádza textom uvedeným v prílohe k tomuto rozhodnutiu.
   Článok 2
   Toto rozhodnutie je určené členským štátom.
   
      V Bruseli 18. apríla 2011
      
         
            Za Komisiu
         
         Antonio TAJANI
         
            podpredseda
         
      
   
   
      (1)  Ú. v. ES L 40, 11.2.1989, s. 12.
   
      (2)  Ú. v. ES L 29, 3.2.1999, s. 51.
   
      PRÍLOHA
      
         
            „PRÍLOHA III
            SKUPINA VÝROBKOV
            
               DVERE, OKNÁ, OKENICE, ŽALÚZIE, BRÁNY A SÚVISIACE TECHNICKÉ VYBAVENIE BUDOV
            
            
               (1/1)
            
            1.   Systémy preukazovania zhody
            Požaduje sa, aby CEN/Cenelec v príslušných harmonizovaných normách špecifikovali pre nasledujúce výrobky a zamýšľané spôsoby ich použitia tieto systémy preukazovania zhody:
            
                        Výrobok
                     
                     
                        Zamýšľané použitie
                     
                     
                        Úroveň alebo trieda
                     
                     
                        Systém preukazovania zhody
                     
                  
                        Dvere a brány (so súvisiacim technickým vybavením alebo bez neho)
                     
                     
                        Na delenie na požiarne/dymové úseky a na únikové cesty
                     
                     
                        —
                     
                     
                        1
                     
                  
                        Iné deklarované špecifické použitie a/alebo použitie podľa iných špecifických požiadaviek, najmä čo sa týka hlučnosti, energie, tesnosti a bezpečnosti používania (t. j. NIE na delenie na požiarne/dymové úseky, NIE na únikové cesty)
                     
                     
                        —
                     
                     
                        3
                     
                  
                        Len pre vnútorné priestory
                     
                     
                        —
                     
                     
                        4
                     
                  
                        Okná (s príslušným technickým vybavením alebo bez neho)
                     
                     
                        Na delenie na požiarne/dymové úseky a na únikové cesty
                     
                     
                        —
                     
                     
                        1
                     
                  
                        Všetky ostatné
                     
                     
                        —
                     
                     
                        3
                     
                  
                        Technické vybavenie budov súvisiace s dverami, bránami a oknami
                     
                     
                        Na delenie na požiarne/dymové úseky a na únikové cesty
                     
                     
                        —
                     
                     
                        1
                     
                  
                        Všetky ostatné
                     
                     
                        —
                     
                     
                        3
                     
                  
                        Okenice a žalúzie (s príslušným technickým vybavením alebo bez neho)
                     
                     
                        Na vonkajšie použitie
                     
                     
                        —
                     
                     
                        4
                     
                  
                        
                                    Systém 1:
                                 
                                 
                                    Pozri oddiel 2 bod i) prílohy III k smernici 89/106/EHS, bez kontrolného testovania skúšobných vzoriek.
                                 
                              
                                    Systém 3:
                                 
                                 
                                    Pozri oddiel 2 bod ii) prílohy III k smernici 89/106/EHS, druhú možnosť.
                                 
                              
                                    Systém 4:
                                 
                                 
                                    Pozri oddiel 2 bod ii) prílohy III k smernici 89/106/EHS, tretiu možnosť.
                                 
                              
                  Špecifikácia systému by mala byť taká, aby ho bolo možné zaviesť aj v prípade, že sa pre určitú charakteristiku nemusí stanoviť ukazovateľ úžitkovej vlastnosti výrobku, pretože aspoň jeden členský štát nemá na takúto charakteristiku vôbec žiadnu právnu požiadavku (pozri článok 2 ods. 1 smernice 89/106/EHS a prípadne bod 1.2.3 interpretačných dokumentov). V týchto prípadoch sa výrobcovi nesmie nariadiť, aby overoval túto charakteristiku, ak si neželá úžitkovú vlastnosť výrobku uvádzať.“